Renault

Renault S.A. () er en fransk bilproducent grundlagt d. 24. dec.1898 af Louis Renault og senere i 1899 sammen med  brødrene Marcel & Fernand. De havde tidligt særdeles gode resultater i motorsport. Senere omkring 1905 blev første store kommercielle succes leverancen af hyrevogne til Paris og flere andre hovedstæder. Herunder også København allerede i 1908. Senere under 1. verdenskrig var 1300 af disse Renault-hyrevogne med til at fragte mere end  6000 franske soldater til fronten ved Marnefloden. Dette slag mod Tyskland blev vundet udelukkende som flg. af, at det lykkedes at mobiliserer så mange franske soldater til fronten så hurtigt. Renault-hyrevognen blev derfor hurtigt omdøbt til "Marne-taxi".Under 1. verdenskrig konstruerede Louis Renault også verdens første tank med drejelig kanon-hoved - kaldet FT-17. Under krigen var Renault-fabrikkerne samtidig storleverendør til det franske militær af kanon & patron-hylstre. Louis Renault blev derfor ved krigens afslutning tildelt den fornemmeste militære æresbevisning - Légion d'honneur - stiftet i 1802 af  Napoleon Bonaparte. 

I dag drives mærket Renault  gennem en alliance med Nissan Motor - hvor Renault har en betydelig aktieandel i Nissan, og Nissan har samtidig en betydelig aktieandel i Renault. Renault ejer også den rumænske bilfabrikant Automobile Dacia, der fungerer som Renaults lavpris mærke. Koncernens tidligere lastbilsdivision blev i 2001 frasolgt til AB Volvo, hvor den i dag drives under navnet Renault Trucks. Senest i 2012 har Renault sammen med Nissan opkøbt selskabet AutoVAZ, som står bag russisiske Lada. Renault-Nissan var ved begyndelsen af 2021 verdens tredjestørste bilfabrikant.

Renault er også kendt for sin rolle i motorsport og dens succes i årenes løb i rally -Første forkæmper for WRC- og Formel 1 -tolv motor constructor mesterskaber og elleve førerens championships- og leverandøren af Formula E el-racerbiler.

Historie 
Under første verdenskrig producerede Renault-fabrikkerne også våben, ammunition, motorer og frem for alt den lette kampvogn FT17. Efter krigen lancerede de en række forskellige modeller, i modsætning til landsmanden Citroën, som primært koncentrerede sig om én enkelt model ad gangen.

I mellemkrigstiden begyndte de også at fremstille blandt andet jernbanemateriel. Louis Renault fortsatte ved roret og styrede sin virksomhed med et jerngreb.

Under anden verdenskrig blev Renault-fabrikkerne - som så mange andre producerende virksomheder - overtaget af den tyske værnemagt - mens Louis Renault med familie var bortrejst til USA, med henblik på at få  foretræde i det Hvide hus i Washington - for at bede Amerikanerne om hjælp til flere våben til det franske militær. Da Renault-fabrikkerne var blevet besat af værnemagten og derfor producerede krigs-materiel, blev fabrikkerne senere i 1943 bombet af det britiske RAF. Efter befrielsen blev Louis Renault mærkværdigt nok arresteret, og anklaget for landsforræderi. Dette til trods for at han ikke havde haft den reelle ledelse af sin virksomhed der jo var besat. I øvrigt led Renault af tiltagende svagt helbred. Han døde stærkt afkræftet efter taturering i fængslet, før han nåede at blive stillet for en domstol. Renault-familien har senere flere gange - uden held - forsøgt at få Louis Renaults navn  renset. Senest ved at børnebørnene har haft rejst en retssag mod den franske stat for udokumenteret konfiskering af Louis Renaults virksomhed.

Virksomheden blev frataget Renault-familien og nationaliseret samtidig med en del anden fransk industri i januar 1945. Men i modsætning til de fleste andre af disse, der senere fik mulighed for at få  belyst sagerne ved domstolene - fastholdte den franske stat ejerskabet af Renault - uden at efterkommerne til Louis Renault fik nogen mulighed for at få den i deres øjne særdeles uberettigede nationalisering ophævet. Renault familien har aldrig senere fået nogen form for kompensation af den franske stat. Dog beholdte Renault-familien rettighederne til Louis Renaults mere end 1000 patenterede opfindelser.

4CV 
I 1946 introduceredes 4CV, en kompakt lille fire-dørs bil med vandkølet hækmotor. Den blev konkurrent til den tyske VW-boble og den britiske Morris Minor og solgte frem til 1961 mere end 1.1 mio. eksemplarer.
Firmaet reklamerede bl.a. ved at satse på deltagelse i Le Mans og Monte Carlo Rallyet.

1950 - 1970 
1950'ernes største succes var utvivlsomt - Renault Dauphine (1956), samt senere modellerne R4 (1961) og R8/10 (1962) og R16 (1965). Sidstnævnte bekræftede fabrikkens evner til nyudvikling, idet 16'eren var den første "hatchback"-model i mellemklasse-segmentet. 1970' ernes helt store hit var Renault R5 (1972). Én kompakt lille bil med en kørselsøkonomi, der appellerede til publikum verden over under den første store energikrise. I løbet af dette årti indgik Renault – med vekslende held – teknisk og/eller kommercielt samarbejde med andre bilproducenter som Peugeot, Volvo og AMC.

Krise i 80'erne 
I begyndelsen af 1980'erne var Renault-koncernen i alvorlige økonomiske vanskeligheder. Ingen nyheder havde for alvor løftet arven efter tidligere publikumsfavoritter, og samtidig fik nye modeller med rette ry for svigtende kvalitet, holdbarhed og sikkerhed. Regeringen greb ind i den fortsat statsejede virksomhed og indsatte Georges Besse som ansvarlig direktør. Med ham i spidsen for en ny ledelse blev der skåret kraftigt ned på arbejdsstyrken, og Renault trak sig stort set ud af motorsport, inkl. Formel 1. Terrororganisationen Action Directe myrdede Besse i november 1986, men hans afløser fastholdt den hårde linje og i slutningen af 1987 syntes økonomien stabiliseret.

Genoplivning og privatisering 
I 1990'erne præsenterede Renault adskillige succes-modeller. Clio, som erstattede R5'eren, den innovative Twingo, Mégane, Laguna og familiebilen Scenic. Oveni vendte Renault tilbage til motorbanen og vandt Formel 1-VM i '92, '93, '96 og '97 (med Williams) samt i '95 (med Benetton).

I 1996 solgte den franske stat de fleste af sine aktier i koncernen, mens Renault på sin side har aktier i andre selskaber, bl.a. Nissan og Volvo.

Udmærkelser

Årets Bil i Danmark 
 1966 – Renault 16
 1990 – Renault 19

Årets Bil i USA 
 1983 Renault Alliance, Motor Trend Car of the Year

Årets Bil i Europa 

 1966 – Renault 16
 1982 – Renault 9
 1991 – Renault Clio I
 1997 – Renault Scénic
 2003 – Renault Mégane II
 2006 – Renault Clio III

Mange andre Renault-modeller fik enten anden eller tredje rang i konkurrencen :

 1970 – Renault 12
 1973 – Renault 5
 1976 – Renault 20
 1985 – Renault 25
 1993 – Renault Safrane
 2002 – Renault Laguna II

Årets Bil i Eurasia 'Autobest' 
 2005 – Renault/Dacia Logan
 2009 – Renault Symbol II
 2011 – Renault/Dacia Duster

Årets Bil i Irland 
 1990 – Renault 19
 2002 – Renault Laguna II

Årets Bil i Spanien 

 1973 – Renault 5
 1979 – Renault 18
 1983 – Renault 9
 1987 – Renault 21
 1989 – Renault 19
 1991 – Renault Clio
 1994 – Renault Twingo
 1995 – Renault Laguna
 1997 – Renault Mégane II

(*) : Citroën Xantia ex aequo i 1994

Aktuelle modeller 

 Zoe (2012) : Elbil
 Twizy (2012) : Elbil
 Twingo III (2014), 'City' Årets Bil i Storbritannien 2015
 Clio IV (2012)
 Mégane IV (2017)
 Captur (2013)
 Kadjar (2015)
 Scénic IV (2017)
 Grand Scénic IV (2017)
 Talisman ( 2016)
 Espace V (2015)
 Kangoo II (2007)
 Trafic (2014)
 Master III (2010)

Strejker og uro 
Konstante strejker og anden arbejdsuro prægede virksomheden i flere årtier. Blandt andet var fabrikkens arbejdere på Renault-Billancourt meget aktive i 1968-opstandene.

Renault-modeller 

 Renault 4CV
 Renault 4
 Renault 5
 Renault 6
 Renault 8
 Renault 9
 Renault 11
 Renault 12
 Renault 14
 Renault 15
 Renault 16
 Renault 17
 Renault 18
 Renault 19
 Renault 20
 Renault 21
 Renault 25
 Renault 30
 Renault Avantime
 Renault Clio
 Renault Dauphine
 Renault Espace
 Renault Extra
 Renault Fluence ZE
 Renault Kangoo
 Renault Laguna
 Renault Master – varebil
 Renault Mégane
 Renault Modus
 Renault Safrane
 Renault Scénic
 Renault Trafic – varebil
 Renault Twingo
 Renault Vel Satis
 Renault Captur
 Renault Kadjar
 Renault Zoe
 Renault Arkana

Eksterne henvisninger 

 Officielt websted

Noter 

 
Etableret i 1898
CAC 40